Dunzhin

Dunzhin (plene titolita, sed ne montrata sur la skatolkovrilo, kiel Warrior of Ras: Volume I - Dunzhin) estas fantasta rola videoludo evoluigita de Med Systems Software. Ĝi estis publikigita por la persona komputilo TRS-80 en 1982, poste adaptita al Apple II, 8-bitaj Atari-komputiloj kaj Commodore 64. Adapto por IBM PC, kiel mem-ŝarganta disko, aldonis ciferecigitan paroladon.

Ludomaniero
Dunzhin estas ludo en kiu la ludanto esploras novan, hazarde generitan kelkarceron ĉiufoje kiam la ludo estas ludata. La batalanta ĉefrolulo renkontas monstrojn kaj homajn malamikojn, kaj li gajnas sperto-poentojn bazitajn sur la diferenco inter siaj statistikoj kaj tiuj de la monstro. La ludanto serĉas bone gardatan trezoron situantan en la plej profunda nivelo de la kelkarcero.

Disvolvo 
La adapto por IBM PC plenumas ĉiun diskaliron per IN/OUT-instrukcioj al la disko-kontrolilo anstataŭ uzi la BIOS de la komputilo (tio estis farita kaj por plibonigi rendimenton kaj kiel kopiprotektado). Ĝi ankaŭ ne estis tute reskribita dekomence, sed anstataŭe enhavis la originan Z80-kodon el la TRS-80 kun interpretisto por konverti ĝin al la asembla lingvo x86.

Ricevo 
Dunzhin estis recenzita en la 71-a eldono de la magazino Dragon fare de John Warren. La recenzisto rimarkis, ke kvankam ĉi tiu ludo povis akcepti pli kompleksajn komandojn ol aliaj ludoj de sia tempo, la aldona tajpado malrapidigis la ludritmon. Priskribante Warriors of Ras kiel "ankoraŭ unu ludserion en la stilo de Drakoj kaj Galerioj", la magazino The Commodore 64 Home Companion skribis, ke Dunzhin "estas la unua — kaj plej facila — en la serio".

 Referencoj 

 Eksteraj ligiloj 
 Dunzhin ĉe MobyGames ()

Kategorio:Videoludoj aperintaj en 1982
Kategorio:Rolaj videoludoj
Kategorio:Fantastaj videoludoj
Kategorio:Videoludoj de Med Systems Software
Kategorio:Videoludoj kreitaj en Usono
Kategorio:Videoludoj ludeblaj per Apple II
Kategorio:Videoludoj ludeblaj per 8-bitaj Atari-komputiloj
Kategorio:Videoludoj ludeblaj per Commodore 64
Kategorio:Videoludoj ludeblaj per TRS-80